CELEX: 32004R0396
Language: el
Date: 2004-03-02 00:00:00
Title: Κανονισμός (ΕΚ) αριθ. 396/2004 της Επιτροπής, της 2ας Μαρτίου 2004, για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 964/2003 του Συμβουλίου στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής, μεταξύ άλλων, Λαϊκής Δημοκρατίας της Κίνας, από τις εισαγωγές ορισμένων εξαρτημάτων σωληνώσεων, από σίδηρο ή χάλυβα, που αποστέλλονται από την Ινδονησία, είτε έχουν δηλωθεί ως καταγωγής Ινδονησίας είτε όχι, και για την υπαγωγή των εν λόγω εισαγωγών σε καταγραφή

Avis juridique important

|

32004R0396

Κανονισμός (ΕΚ) αριθ. 396/2004 της Επιτροπής, της 2ας Μαρτίου 2004, για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 964/2003 του Συμβουλίου στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής, μεταξύ άλλων, Λαϊκής Δημοκρατίας της Κίνας, από τις εισαγωγές ορισμένων εξαρτημάτων σωληνώσεων, από σίδηρο ή χάλυβα, που αποστέλλονται από την Ινδονησία, είτε έχουν δηλωθεί ως καταγωγής Ινδονησίας είτε όχι, και για την υπαγωγή των εν λόγω εισαγωγών σε καταγραφή  

Επίσημη Εφημερίδα αριθ. L 065 της 03/03/2004 σ. 0010 - 0012

Κανονισμός (ΕΚ) αριθ. 396/2004 της Επιτροπήςτης 2ας Μαρτίου 2004για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον κανονισμό (ΕΚ) αριθ. 964/2003 του Συμβουλίου στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής, μεταξύ άλλων, Λαϊκής Δημοκρατίας της Κίνας, από τις εισαγωγές ορισμένων εξαρτημάτων σωληνώσεων, από σίδηρο ή χάλυβα, που αποστέλλονται από την Ινδονησία, είτε έχουν δηλωθεί ως καταγωγής Ινδονησίας είτε όχι, και για την υπαγωγή των εν λόγω εισαγωγών σε καταγραφήΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1) (εφεξής ο "βασικός κανονισμός"), και ιδίως το άρθρο 13 παράγραφος 3, το άρθρο 14 παράγραφος 3 και το άρθρο 14 παράγραφος 5,Κατόπιν διαβουλεύσεων με τη συμβουλευτική επιτροπή,Εκτιμώντας τα ακόλουθα:Α. ΕΙΣΑΓΩΓΗ(1) Η Επιτροπή αποφάσισε, σύμφωνα με το άρθρο 13 παράγραφος 3 του κανονισμού (ΕΚ) αριθ. 384/96, να ερευνήσει με δική της πρωτοβουλία την πιθανή καταστρατήγηση των μέτρων αντιντάμπινγκ που επιβλήθηκαν στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας.Β. ΠΡΟΪΟΝ(2) Το προϊόν που αφορά η πιθανή καταστρατήγηση είναι εξαρτήματα σωληνώσεων (εκτός των χυτών, των συζευκτήρων και των συζευκτήρων με βόλτες) από σίδηρο ή χάλυβα (με εξαίρεση τον ανοξείδωτο χάλυβα), με μέγιστη εξωτερική διάμετρο που δεν υπερβαίνει τα 609,6 mm, του είδους που χρησιμοποιούνται για συγκόλληση κατ' άκρον ή για άλλους σκοπούς, τα οποία κατατάσσονται κανονικά στους κωδικούς ΣΟ ex 7307 93 11 (κωδικός Taric 7307 93 11 93 ), ex 7307 93 19 (κωδικός Taric 7307 93 19 93 ), ex 7307 99 30 (κωδικός Taric 7307 99 30 93 ) και ex 7307 99 90 (κωδικός Taric 7307 99 90 93 ) (εφεξής το "υπό εξέταση προϊόν"). Οι κωδικοί αυτοί παρατίθενται για πληροφοριακούς και μόνο λόγους.(3) Το προϊόν που αποτελεί αντικείμενο της έρευνας είναι ορισμένα εξαρτήματα σωληνώσεων, από σίδηρο ή χάλυβα, που αποστέλλονται από την Ινδονησία (εφεξής το "υπό έρευνα προϊόν") τα οποία συνήθως διασαφίζονται με τους ίδιους κωδικούς με το υπό εξέταση προϊόν.Γ. ΙΣΧΥΟΝΤΑ ΜΕΤΡΑ(4) Τα μέτρα που ισχύουν επί του παρόντος και που αποτελούν πιθανώς αντικείμενο καταστρατήγησης συνίστανται σε μέτρα αντιντάμπινγκ που έχουν επιβληθεί με τον κανονισμό (ΕΚ) αριθ. 964/2003(2) του Συμβουλίου.Δ. ΑΙΤΙΟΛΟΓΗΣΗ(5) Η Επιτροπή έχει εκ πρώτης όψεως στη διάθεσή της αποδεικτικά στοιχεία ότι τα μέτρα αντιντάμπινγκ που επιβλήθηκαν στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας καταστρατηγούνται με τη μεταφόρτωση και την εσφαλμένη διασάφηση καταγωγής μέσω Ινδονησίας ορισμένων εξαρτημάτων σωληνώσεων, από σίδηρο ή χάλυβα.(6) Τα διαθέσιμα αποδεικτικά στοιχεία είναι τα εξής:Μετά την επιβολή των μέτρων στο υπό εξέταση προϊόν, ο τρόπος διεξαγωγής των εμπορικών συναλλαγών που αφορούν τις εξαγωγές από τη Λαϊκή Δημοκρατία της Κίνας και την Ινδονησία στην Κοινότητα έχει μεταβληθεί σημαντικά. Οι εισαγωγές του υπό έρευνα προϊόντος έχουν αυξηθεί σημαντικά και δεν υπάρχει επαρκής λόγος ή αιτιολόγηση άλλη εκτός της επιβολής του δασμού γι'αυτή την αλλαγή. Αυτή η αλλαγή του τρόπου διεξαγωγής των εμπορικών συναλλαγών φαίνεται ότι απορρέει από τη μεταφόρτωση και την εσφαλμένη διασάφηση καταγωγής ορισμένων εξαρτημάτων σωληνώσεων, από σίδηρο ή χάλυβα, καταγωγής Λαϊκής Δημοκρατίας της Κίνας, μέσω Ινδονησίας.Επιπλέον, τα αποδεικτικά στοιχεία επισημαίνουν ότι οι επανορθωτικές συνέπειες των ισχυόντων μέτρων αντιντάμπινγκ για το υπό εξέταση προϊόν εξουδετερώνονται ως προς τις ποσότητες. Φαίνεται ότι σημαντικοί όγκοι εισαγωγών ορισμένων εξαρτημάτων σωληνώσεων, από σίδηρο ή χάλυβα, από την Ινδονησία έχουν αντικαταστήσει τις εισαγωγές του υπό εξέταση προϊόντος καταγωγής Λαϊκής Δημοκρατίας της Κίνας.Τέλος, η Επιτροπή διαθέτει επαρκή αποδεικτικά στοιχεία σύμφωνα με τα οποία οι τιμές ορισμένων εξαρτημάτων σωληνώσεων, από σίδηρο ή χάλυβα, αποτελούν αντικείμενο ντάμπινγκ σε σχέση με την κανονική αξία που είχε καθοριστεί προγενέστερα για το υπό εξέταση προϊόν.Εάν, κατά τη διάρκεια της έρευνας, διαπιστωθούν πρακτικές καταστρατήγησης, μέσω Ινδονησίας που προβλέπονται στο άρθρο 13 του βασικού κανονισμού, εκτός από τη μεταφόρτωση και την εσφαλμένη διασάφηση καταγωγής, η έρευνα μπορεί να καλύψει και αυτές τις πρακτικές.Ε. ΔΙΑΔΙΚΑΣΙΑ(7) Βάσει των ανωτέρω, η Επιτροπή κατέληξε στο συμπέρασμα ότι υπάρχουν επαρκή αποδεικτικά στοιχεία που δικαιολογούν την έναρξη έρευνας σύμφωνα με το άρθρο 13 του βασικού κανονισμού και την υπαγωγή σε καταγραφή, σύμφωνα με το άρθρο 14 παράγραφος 5 του βασικού κανονισμού, των εισαγωγών ορισμένων εξαρτημάτων σωληνώσεων, από σίδηρο ή χάλυβα, που αποστέλλονται από την Ινδονησία, είτε έχουν δηλωθεί ως καταγωγής Ινδονησίας είτε όχι.α) Ερωτηματολόγια(8) Η Επιτροπή, για να συγκεντρώσει τις πληροφορίες που θεωρεί απαραίτητες για την έρευνα, θα αποστείλει ερωτηματολόγια στους παραγωγούς-εξαγωγείς και στις ενώσεις παραγωγών-εξαγωγέων στην Ινδονησία, στους παραγωγούς-εξαγωγείς και στις ενώσεις παραγωγών-εξαγωγέων στη Λαϊκή Δημοκρατία της Κίνας, στους εισαγωγείς και στις ενώσεις εισαγωγέων στην Κοινότητα που συνεργάσθηκαν στην έρευνα η οποία οδήγησε στην επιβολή των ισχυόντων μέτρων καθώς και στις αρχές της Λαϊκής Δημοκρατίας της Κίνας και της Ινδονησίας. Επίσης, πληροφορίες μπορεί να ζητηθούν, εφόσον κρίνεται σκόπιμο, από τον κοινοτικό κλάδο παραγωγής.(9) Εν πάση περιπτώσει, όλα τα ενδιαφερόμενα μέρη οφείλουν να επικοινωνήσουν με την Επιτροπή το συντομότερο δυνατό και το αργότερο εντός της προθεσμίας που καθορίζεται στο άρθρο 3 του παρόντος κανονισμού και να ζητήσουν, ενδεχομένως, ερωτηματολόγιο εντός της προθεσμίας που καθορίζεται στο άρθρο 3 παράγραφος 1 του παρόντος κανονισμού, δεδομένου ότι η προθεσμία που καθορίζεται στο άρθρο 3 παράγραφος 2 του παρόντος κανονισμού ισχύει για όλα τα ενδιαφερόμενα μέρη.(10) Οι αρχές της Λαϊκής Δημοκρατίας της Κίνας και της Ινδονησίας θα ενημερωθούν για την έναρξη της έρευνας.β) Συλλογή πληροφοριών και ακροάσεις(11) Όλα τα ενδιαφερόμενα μέρη καλούνται να γνωστοποιήσουν γραπτώς τις απόψεις τους και να προσκομίσουν τα σχετικά αποδεικτικά στοιχεία. Επιπλέον, η Επιτροπή θα δεχθεί σε ακρόαση τα ενδιαφερόμενα μέρη, εφόσον το ζητήσουν γραπτώς και αποδείξουν ότι υπάρχουν ιδιαίτεροι λόγοι για τους οποίους επιβάλλεται να γίνουν δεκτά σε ακρόαση.γ) Απαλλαγή καταγραφής των εισαγωγών ή μέτρων(12) Σύμφωνα με το άρθρο 13 παράγραφος 4 του βασικού κανονισμού, οι εισαγωγές του υπό έρευνα προϊόντος μπορούν να απαλλαγούν από την καταγραφή ή τα μέτρα αν η εισαγωγή δεν αποτελεί καταστρατήγηση.(13) Η πιθανή καταστρατήγηση λαμβάνει χώρα εκτός της Κοινότητας. Το άρθρο 13 του βασικού κανονισμού αποσκοπεί στο να εξουδετερώνει τις πρακτικές καταστρατήγησης χωρίς να επηρεάζει τους οικονομικούς φορείς οι οποίοι μπορούν να αποδείξουν ότι δεν συμμετέχουν σε τέτοιες πρακτικές, αλλά δεν περιλαμβάνει ειδική διάταξη που να προβλέπει την μεταχείριση των παραγωγών της ενδιαφερόμενης χώρας οι οποίοι μπορούν να αποδείξουν ότι δεν συμμετέχουν σε πρακτικές καταστρατήγησης. Ως εκ τούτου, κρίνεται απαραίτητο να δοθεί η δυνατότητα στους ενδιαφερόμενους παραγωγούς να ζητήσουν απαλλαγή από την καταγραφή των εισαγωγών των εξαγόμενων προϊόντων τους ή από μέτρα που επιβάλλονται στις εν λόγω εισαγωγές.(14) Οι παραγωγοί που επιθυμούν να τύχουν απαλλαγής πρέπει να υποβάλουν σχετική αίτηση και να αποστείλουν τις τυχόν απαντήσεις στο ερωτηματολόγιο εντός των κατάλληλων προθεσμιών, ώστε να καθοριστεί ότι δεν καταστρατηγούν τους δασμούς αντιντάμπινγκ κατά την έννοια του άρθρου 13 παράγραφος 1 του βασικού κανονισμού. Οι εισαγωγείς μπορούν να τύχουν απαλλαγής από την καταγραφή ή τα μέτρα στο βαθμό που οι εισαγωγές τους προέρχονται από παραγωγούς στους οποίους έχει χορηγηθεί απαλλαγή, και σύμφωνα με το άρθρο 13 παράγραφος 4.ΣΤ. ΚΑΤΑΓΡΑΦΗ(15) Σύμφωνα με το άρθρο 14 παράγραφος 5 του βασικού κανονισμού, οι εισαγωγές του προϊόντος της έρευνας υποβάλλονται σε καταγραφή, ούτως ώστε να διασφαλιστεί ότι, σε περίπτωση που επιβεβαιωθεί η καταστρατήγηση, θα είναι δυνατή η επιβολή δασμών αντιντάμπινγκ κατάλληλου ποσού, με αναδρομική ισχύ, από την ημερομηνία καταγραφής των εν λόγω εισαγωγών που αποστέλλονται από την Ινδονησία.Ζ. ΠΡΟΘΕΣΜΙΕΣ(16) Για λόγους χρηστής διαχείρισης, πρέπει να καθοριστούν προθεσμίες εντός των οποίων:- τα ενδιαφερόμενα μέρη μπορούν να αναγγελθούν στην Επιτροπή, να υποβάλουν τις απόψεις τους γραπτώς και να απαντήσουν στο ερωτηματολόγιο ή να υποβάλουν άλλες πληροφορίες που πρέπει να ληφθούν υπόψη κατά την έρευνα,- τα ενδιαφερόμενα μέρη μπορούν να ζητήσουν γραπτώς να γίνουν δεκτά σε ακρόαση από την Επιτροπή.(17) Εφιστάται η προσοχή στο γεγονός ότι η άσκηση των περισσότερων διαδικαστικών δικαιωμάτων που αναφέρονται στο βασικό κανονισμό εξαρτάται από το κατά πόσον το μέρος αναγγέλλεται εντός της προθεσμίας που αναφέρεται στο άρθρο 3 του παρόντος κανονισμού.Η. ΑΡΝΗΣΗ ΣΥΝΕΡΓΑΣΙΑΣ(18) Όταν ένα ενδιαφερόμενο μέρος αρνείται την πρόσβαση σε αναγκαία στοιχεία ή γενικότερα δεν τα παρέχει εντός της προβλεπόμενης προθεσμίας ή παρεμποδίζει σημαντικά την έρευνα, επιτρέπεται να συνάγονται καταφατικά ή αποφατικά συμπεράσματα, με βάση τα διαθέσιμα αποδεικτικά στοιχεία, όπως προβλέπεται στο άρθρο 18 του βασικού κανονισμού.(19) Όταν διαπιστώνεται ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία δεν λαμβάνονται υπόψη και είναι δυνατό να χρησιμοποιηθούν τα διαθέσιμα πραγματικά στοιχεία, σύμφωνα με το άρθρο 18 του βασικού κανονισμού. Εάν ένα ενδιαφερόμενο μέρος δεν συνεργάζεται ή συνεργάζεται μόνο εν μέρει και συνεπώς τα συμπεράσματα βασίζονται στα διαθέσιμα στοιχεία σύμφωνα με το άρθρο 18, το αποτέλεσμα ενδέχεται να είναι λιγότερο ευνοϊκό για το εν λόγω μέρος από ό,τι θα ήταν εάν είχε συνεργαστεί,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Κινείται έρευνα δυνάμει του άρθρου 13 παράγραφος 3 του κανονισμού (ΕΚ) αριθ. 384/96 για να διαπιστωθεί αν οι εισαγωγές στην Κοινότητα εξαρτημάτων σωληνώσεων (εκτός των χυτών, των συζευκτήρων και των συζευκτήρων με βόλτες), από σίδηρο ή χάλυβα (με εξαίρεση τον ανοξείδωτο χάλυβα), με μέγιστη εξωτερική διάμετρο που δεν υπερβαίνει τα 609,6 mm, του είδους που χρησιμοποιούνται για συγκόλληση κατ' άκρον ή για άλλους σκοπούς, τα οποία κατατάσσονται στους κωδικούς ΣΟ ex 7307 93 11 (κωδικός Taric 7307 93 11 93 ), ex 7307 93 19 (κωδικός Taric 7307 93 19 93 ), ex 7307 99 30 (κωδικός Taric 7307 99 30 93 ) και ex 7307 99 90 (κωδικός Taric 7307 99 90 93 ), που αποστέλλονται από την Ινδονησία, είτε είναι καταγωγής Ινδονησίας είτε όχι, καταστρατηγούν τα μέτρα που έχουν επιβληθεί με τον κανονισμό (ΕΚ) αριθ. 964/2003.Άρθρο 2Καλούνται οι τελωνειακές αρχές, σύμφωνα με το άρθρο 13 παράγραφος 3 και το άρθρο 14 παράγραφος 5 του κανονισμού (ΕΚ) αριθ. 384/96, να λάβουν τα κατάλληλα μέτρα για την καταγραφή των εισαγωγών στην Κοινότητα που προσδιορίζονται στο άρθρο 1 του παρόντος κανονισμού.Η καταγραφή παύει εννέα μήνες μετά την ημερομηνία έναρξης ισχύος του παρόντος κανονισμού.Η Επιτροπή, με κανονισμό, μπορεί να ζητήσει από τις τελωνειακές αρχές να σταματήσουν την καταγραφή όσον αφορά τις εισαγωγές στην Κοινότητα προϊόντων που κατασκευάζονται από παραγωγούς οι οποίοι ζήτησαν απαλλαγή από την καταγραφή και για τους οποίους δεν διαπιστώθηκε καταστρατήγηση των δασμών αντιντάμπινγκ.Άρθρο 31. Τα μέρη οφείλουν να ζητήσουν ερωτηματολόγιο από την Επιτροπή εντός δεκαπέντε ημερών από τη δημοσίευση του παρόντος κανονισμού στην Επίσημη Εφημερίδα της Ευρωπαϊκής Ένωσης.2. Τα ενδιαφερόμενα μέρη οφείλουν να αναγγελθούν, ερχόμενα σε επαφή με την Επιτροπή, να κοινοποιήσουν τις απόψεις τους γραπτώς και να απαντήσουν στο ερωτηματολόγιο ή να υποβάλουν τυχόν άλλες πληροφορίες, εντός 40 ημερών από την ημερομηνία δημοσίευσης του παρόντος κανονισμού στην Επίσημη Εφημερίδα της Ευρωπαϊκής Ένωσης, εκτός αν προσδιορίζεται διαφορετικά, ώστε να μπορέσουν να ληφθούν υπόψη οι παρατηρήσεις τους κατά την έρευνα.3. Τα ενδιαφερόμενα μέρη μπορούν επίσης να ζητήσουν, εντός της ιδίας προθεσμίας 40 ημερών, να γίνουν δεκτά σε ακρόαση από την Επιτροπή.4. Οι πληροφορίες οι σχετικές με την συγκεκριμένη υπόθεση, οι αιτήσεις ακρόασης, οι αιτήσεις για τη χορήγηση ερωτηματολογίου, καθώς και όλες οι αιτήσεις για την έγκριση πιστοποιητικών μη καταστρατήγησης πρέπει να υποβάλλονται γραπτώς (όχι σε ηλεκτρονική μορφή εκτός εάν υπάρχει σχετική πρόβλεψη) και θα πρέπει να αναφέρουν το όνομα, τη διεύθυνση, τη διεύθυνση ηλεκτρονικού ταχυδρομείου, τον αριθμό τηλεφώνου, φαξ ή/και τέλεξ του ενδιαφερόμενου μέρους. Όλες οι γραπτές παρατηρήσεις, περιλαμβανομένων και των πληροφοριών που ζητούνται στον παρόντα κανονισμό, τα συμπληρωμένα ερωτηματολόγια και η αλληλογραφία που υποβάλλουν τα ενδιαφερόμενα μέρη σε απόρρητη βάση πρέπει να φέρουν την ένδειξη "Περιορισμένης διανομής"(3) και, σύμφωνα με το άρθρο 19 παράγραφος 2 του βασικού κανονισμού, να συνοδεύονται από μη εμπιστευτικού χαρακτήρα περίληψη, η οποία θα φέρει την ένδειξη "Για επιθεώρηση από τα ενδιαφερόμενα μέρη".Διεύθυνση αλληλογραφίας της Επιτροπής: Ευρωπαϊκή Επιτροπή Γενική Διεύθυνση ΕμπορίουΔιεύθυνση BJ-79 5/16B - 1049 Βρυξέλλες Φαξ (322) 295 65 05 Τέλεξ COMEU B 21877Άρθρο 4Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 2 Μαρτίου 2004.Για την ΕπιτροπήPascal LamyΜέλος της Επιτροπής(1) ΕΕ L 56 της 6.3.1996, σ. 1· κανονισμός όπως τροποποιήθηκε τελευταία από τον κανονισμό (EΚ) αριθ. 1972/2002 (ΕΕ L 305 της 7.11.2002, σ. 1).(2) ΕΕ L 139 της 6.6.2003, σ. 1· κανονισμός όπως τροποποιήθηκε τελευταία από τον κανονισμό (EΚ) αριθ. 2212/2003 (ΕΕ L 332 της 19.12.2003, σ. 3).(3) Αυτό σημαίνει ότι το έγγραφο προορίζεται για εσωτερική χρήση μόνο. Προστατεύεται σύμφωνα με το άρθρο 4 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου (ΕΕ L 145 της 31.5.2001, σ. 43). Είναι εμπιστευτικό έγγραφο δυνάμει του άρθρου 19 του κανονισμού (ΕΚ) αριθ. 384/96 και του άρθρου 6 της συμφωνίας του ΠΟΕ για την εφαρμοή του άρθρου VI της ΓΣΔΕ 1994 (συμφωνία αντιντάμπινγκ).